CELEX: 32022R1103
Language: sl
Date: 2022-06-28 00:00:00
Title: Izvedbena uredba Komisije (EU) 2022/1103 z dne 28. junija 2022 o uvrstitvi določenega blaga v kombinirano nomenklaturo

4.7.2022   
               
               
                  SL
               
               
                  Uradni list Evropske unije
               
               
                  L 177/1
               
            
         IZVEDBENA UREDBA KOMISIJE (EU) 2022/1103
         z dne 28. junija 2022
         o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 28. junija 2022
            
               
                  Za Komisijo
               
               Gerassimos THOMAS
               
                  generalni direktor
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            PRILOGA
            
                        Opis blaga
                     
                     
                        Uvrstitev (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        Sojina moka, pridobljena iz sojinih zrn s solventno ekstrakcijo.
                        Sojina moka je proizvedena iz sojinih zrn, ki so bila pred ekstrakcijo olja s heksanom oluščena, zdrobljena, segreta in narezana na kosmiče. Nato se kosmiči posušijo, čemur sledi postopek odstranjevanja topila in praženje. Po tem se kosmiči spet posušijo z vročim zrakom, da se zmanjša vsebnost vlage. V zadnji fazi predelave se kosmiči zmeljejo, nato pa se jim dodajo predhodno odstranjene luščine, da se pridobi moka, z naslednjimi analitskimi lastnostmi (približni masni delež):
                        
                                    —
                                 
                                 
                                    47 mas. % beljakovin,
                                 
                              
                                    —
                                 
                                 
                                    8 mas. % vode,
                                 
                              
                                    —
                                 
                                 
                                    5 mas. % vlaknin,
                                 
                              
                                    —
                                 
                                 
                                    1,5 mas. % maščobe.
                                 
                              S praženjem se odstranijo preostanki topila in zmanjšajo protihranilni dejavniki, zlasti aktivnost ureaze.
                        Sojina moka je ob uvozu predložena v razsutem stanju in se lahko brez nadaljnje predelave uporablja neposredno kot živalska krma.
                     
                     
                        2304 00 00 
                     
                     
                        Uvrstitev opredeljujeta splošno pravilo 1 za razlago kombinirane nomenklature ter besedilo oznake KN 2304 00 00 .
                        Postopek odstranjevanja topila in praženja ter standardizacija vsebnosti vlaknin s ponovnim dodajanjem predhodno odstranjenih luščin iz sojinih zrn sta običajna tehnološka postopka pri proizvodnji sojinega olja in moke. Proizvod zato ohrani lastnosti ostanka, pridobljenega pri ekstrakciji olja iz soje, ki se uporablja kot živalska krma (glej tudi pojasnjevalne opombe harmoniziranega sistema k poglavju 23, prvi odstavek, in pojasnjevalne opombe harmoniziranega sistema k tarifni številki 2304 , prvi odstavek).
                        Proizvod je zato treba uvrstiti pod tarifno oznako KN 2304 00 00  kot drugi trdni ostanki, pridobljeni pri ekstrakciji olja iz soje.